বেণুকা ললিতকলা কেন্দ্র’র ৩৫তম প্রতিষ্ঠাবার্ষিকী উপলক্ষ্যে এক সাংস্কৃতিক অনুষ্ঠানের আয়োজন করা হয়েছে। ঢাকার শাহবাগে অবস্থিত বাংলাদেশ জাতীয় জাদুঘরের প্রধান মিলনায়তনে অনুষ্ঠিতব্য এই আয়োজনে সংগীত ও নৃত্য পরিবেশনার পাশাপাশি থাকছে সম্মাননা প্রদান অনুষ্ঠান। বিশিষ্ট নজরুলসংগীতশিল্পী ও সাংস্কৃতিক মুক্তিযোদ্ধা শাহীন সামাদকে বেণুকার পক্ষ থেকে সম্মাননা পদক-২০১৫ প্রদান করা হবে। অনুষ্ঠানটি সর্বসাধারণের জন্য উন্মুক্ত থাকবে।